# data[].attributes.headline
เรื่อง สลัดโรล สลัดม้วน อาหารลดน้ำหนั

# data[].attributes.subject
เรื่อง สลัดโรล สลัดม้วน อาหารลดน้ำหนั

# data[].attributes.body
นางสาวกัญจน์นิชา  มากจาด  เลขที่ 2 การจัดการสำนักงาน
นางสาวกรรณิการ์  เหล่าใหญ่  เลขที่ 20  การจัดการสำนักงาน

สลัดโรล สลัดม้วน อาหารลดน้ำหนัก ไอเดียเก๋ แปลงร่าง เมนูสลัด ทั่วไปด้วยการจับม้วน พ่วง วิธีทำน้ำสลัด สูตรไม่อ้วน อร่อยพร้อมอินเทรนด์

สำหรับคนกินอาหารคลีน หรือกำลังมองหาอาหารลดน้ำหนัก ต้องคุ้นหน้าค่าตากับเมนูสลัดโรล หรือสลัดม้วนที่กำลังฮิต ๆ กันอยู่ แปลงเมนูสลัดทั่วไปที่เคยกินยากให้ดูเก๋มีกิมมิคมากขึ้น วันนี้กระปุกดอทคอมก็ขอนำเสนอวิธีทำสลัดโรล หรือสลัดม้วนสูตรจากคุณสมาชิกหมายเลข 1868620 สมาชิกเว็บไซต์พันทิปดอทคอม แบบทำง่าย ๆ ใช้แป้งห่อสลัดโรลสำเร็จรูป สอดไส้ทูน่าและปูอัด จุดเด่นคือ ม้วนเป็นชิ้นพอดีคำ อ้ำ… เข้าปากสบาย ๆ ปากเล็ก หรือปากใหญ่ก็กินได้ มาพร้อมวิธีทำน้ำสลัดโรล อยากชวนมาหุ่นดีไปด้วยกันจ้า

สลัดโรล : สนุก อร่อย ง่าย สไตล์ครัวบ้าน ๆ โดย คุณสมาชิกหมายเลข 1868620 สมาชิกเว็บไซต์พันทิปดอทคอม

สวัสดีครับ นี่เป็นกระทู้ที่ 3 แต่เป็นกระทู้แรกของการบอกกล่าวเล่าเรื่องการทำอาหารที่แสนธรรมดาสไตล์บ้าน ๆ ของคนคนหนึ่งที่ว่าง ๆ มักจะลองทำอะไรหลาย ๆ อย่างด้วยตัวเองบ้าง สิ่งที่จะได้เลยครับ คือความสนุกสนานและอิ่มอร่อยไปกับความคิดสร้างสรรค์ของตนเองได้ง่าย ๆ ไม่ต้องแคร์ใคร ไม่ต้องสนใจว่ามันจะออกมาเป็นอย่างไร สนุกกับการทำอาหารแบบเรา ๆ นี่แหละครับ ว่าแล้วก็อยากทำอะไรที่มันคลีน ๆ ดูบ้าง ไม่ต้องคลีนจ๋า ไม่ได้ทำขาย กินเอง นี่เลยสลัดโรล เมนูง่าย ๆ ทำเองได้ สนุกด้วย ถ้าคุณเป็นคนที่ไม่ชอบผัก รับรองจะอร่อย ถ้าเบื่อกับการซื้อมากินแล้ว ลองมาทำเองสิครับ ถ้าเบื่อสลัดเดิม ๆ เพิ่มเติมด้วยนี่ไง เก๋ ๆ ง่าย ๆ เรามาดูสิ่งที่ต้องเตรียมกันบ้างดีกว่า

ส่วนผสม สลัดโรล

• แป้งเปาะเปี๊ยะญวน (ราคา 66 บาท หาซื้อได้ตามบิ๊กซี โลตัส ท็อปส์ หรือตลาดสดที่คิดว่ามีขาย)
• น้ำเปล่า (สำหรับจุ่มแช่แป้ง)
• ผักสลัดต่าง ๆ (แล้วแต่เลยครับ สีเขียว หรือสีม่วงเท่าที่หาได้ครับ ไม่ต้องตามสมัยมากหรือหาซื้อแพง ๆ)
• แครอทหั่นยาว
• แตงกวาญี่ปุ่นหั่นยาว (ถ้าไม่มีแตงกวาญี่ปุ่นไม่ต้องไปควานหาซื้อก็ได้ครับ ใช้แตงกวาบ้าน ๆ เรานี่แหละ ถ้าเหลือก็จิ้มน้ำพริกได้)
• เครื่องเคียง เช่น ปูอัด ทูน่า ยำสาหร่าย หมูยอ ไส้กรอก แฮม (เอาเท่าที่มีครับ ผมมีปูอัดกับทูน่าเหลือพอดีก็ไม่ต้องซื้อเพิ่ม)
• งาขาวคั่ว (เอาไว้โรยหน้าซอส หรือผสมกับซอสสลัดนะครับ กรณีเอาซอสสำเร็จรูปก็ใส่ได้ครับ)

•  แป้งเปาะเปี๊ยะญวน

• ผักสลัด

• แครอทและแตงกวาญี่ปุ่นหั่นยาว

• ทูน่า

• ปูอัด

• งาขาวคั่ว

วิธีทำสลัดโรล

• เตรียมน้ำสะอาดใส่ถ้วยใหญ่ ๆ หรือชามใหญ่ ๆ เพื่อจุ่มแป้งเปาะเปี๊ยะญวนให้นิ่มครับ

• เตรียมแป้งเปาะเปี๊ยะญวนครับ แป้งกลมก็จัดการหั่นครึ่งแล้วนำมาจุ่มน้ำให้แป้งลื่น ๆ หน่อย (ไม่ต้องจุ่มให้นิ่มมากครับจะห่อยาก)

• จับแป้งเปาะเปี๊ยะญวนหั่นครึ่ง

• จุ่มแป้งเปาะเปี๊ยะญวนไปเลยเอาแค่พอชุ่ม ๆ ครับ แต่ยังแข็ง ๆ บ้าง นิ่มไปแป้งจะเหนียวติดมือและเละ

• เมื่อแป้งเปาะเปี๊ยะญวนได้ที่แล้ว ความสนุกมันอยู่ตรงนี้ครับ คือการห่อ เอาแป้งที่ได้มาวางไว้ในจานใหญ่ ๆ หรือเขียงแบน ๆ สักอันครับ ไม่ต้องให้แป้งนิ่มมากครับเดี๋ยวมันจะนิ่มเอง จากนั้นนำเครื่องเคียงมาวางเรียงเลยครับ เริ่มจากวางผัดสลัดก่อน (วางแนวขวางหัวและท้ายนะครับ) ตามด้วยแครอทและแตงกวาหั่นยาว

• จากนั้นวางเครื่องเคียงที่เตรียมไว้ครับ ได้แก่ ทูน่าและปูอัด

• จัดการบรรจงม้วนเข้าไปครับ เละบ้างสวยบ้าง ทำกินเองอย่าแคร์ครับ ม้วนเสร็จแล้วจะได้ประมาณนี้

• หั่นครึ่งจะได้ประมาณนี้ครับ

ส่วนซอสสำหรับจิ้มสลัดโรล ถ้าใครขยันก็ทำเองได้ครับ น้ำจิ้มยอดฮิต คือ ซอสญี่ปุ่นกับสลัดครีมซีฟู้ด

ส่วนผสม ซอสญี่ปุ่น

• โชยุ
• น้ำส้มสายชูหมัก
• น้ำมันงา (ไม่ใส่ก็ได้เพราะค่อนข้างแพง ไม่เหมาะกับคนไม่ทำอาหารบ่อย ๆ ครับ)
• งาขาวคั่ว

วิธีทำซอสญี่ปุ่น

• นำโชยุ น้ำส้มสายชูหมัก และน้ำมันงาคนเข้าด้วยกัน สุดท้ายนำงาขาวคั่วมาโรยเพิ่มความหอมครับ

หมายเหตุ : น้ำสลัดครีม (ถ้าอยากกินแบบเป็นสลัดครีมญี่ปุ่นก็แค่เอาซอสญี่ปุ่นมาผสมสลัดครีมครับ ง่ายเนอะ) สำหรับผมแนะนำครับ น้ำสลัดสำเร็จรูป มีทั้งแบบครีม น้ำใส หรือซอสญี่ปุ่น แนะนำเพียวฟู้ดส์ รสชาติดี อร่อยครับ ไม่ยุ่งยากจะหาแบบซองก็ได้ 20 บาท และ 13 บาท ก็พอดีครับ 1 จานครับ

• เห็นไหมครับการทำอาหารทำง่าย ไม่ต้องคิดมาก ทำเองได้ อร่อย สนุก และสุขภาพดี (ออกกำลังกายควบคู่ด้วยนะ) ไปซื้อเองกล่องหนึ่ง 40-50 บาท ทำเองได้ครับ ไม่ยาก ลองทำดู สุดท้ายก็ขอจบการทำสลัดโรลไว้เท่านี้นะครับ ไว้ครั้งหน้ามีอะไรสนุก ๆ มาทำอีกจะมาเพิ่มเติมเรื่อย ๆ ขอบคุณครับ

สลัดโรล น่าตื่นเต้นจริง ๆ อีกเมนูอาหารลดน้ำหนักสุดแนว ฉีกกฎสลัดแบบเดิม ๆ แม้หน้าตาจะเปลี่ยนไปแต่ยังได้สุขภาพดี๊ดีเหมือนเดิมนะคะ แถมกินสะดวก จะหยิบด้วยมือ หรือใช้ส้อมจิ้มเข้าปากก็ยังไหว ที่สำคัญมีสูตรน้ำสลัดให้ด้วยนะคะ ปลื้มอย่างแรง

# data[].attributes.headline
นางสาวกัญจน์นิชา  มากจาด ปวส.1 การจัดการสำนักงาน

# data[].attributes.subject
นางสาวกัญจน์นิชา  มากจาด ปวส.1 การจัดการสำนักงาน

# data[].attributes.body
นักศึกษาชั้น ปวส.1 กจส.